sawijining prajurit sing kondhang tegelan ing jaman Dinasti Han, dinasti sing nguwasani Tiongkok antarane abad 1 nganti 3 Masehi. Bebasan tumbu oleh tutup, Dinasti Han sing nalika iku dikendhaleni dening He Jin panglima perang tuwa sing ora liya pamane Kasiar Shaodi. He Jin ngendhaleni kekasiaran amarga umure Shaodi isih enom banget, lagi telulas taun. Dadi dianggep durung mumpuni nata praja Kekaisaran Tiongkok. Ananging amarga anggone oleh kalungguhan lan uga ndunungke ponakane dadi kaisar mau kanthi merjaya penguwasa sak durunge, Kaisar Lingdi, lakune He Jin tansah disrekali dening pendhereke kaisar Lingdi. Ing wusana nalika kelimpe, He Jin bisa diperjaya dening kelompok sing isih setya marang Kaisar Lingdi. Sabanjure Kaisar Shaodi dilengser lan diganti Kaisar Xiandi, sing hobi perang lan nindhes rakyat.